Mitmed uurimisrühmad on juba mõnda aega oodanud 2010. aasta juuli alguspäevi, mil avaldatakse GOCE-satelliidi esimesed mõõtmistulemused. GOCE ehk Gravity field and steady state Ocean Circulation Explorer ehk Maa gravitatsioonivälja ja maailmamere püsiringluse seiresatelliit viidi orbiidile möödunud aastal. Stardile järgnevatel päevadel suutis GOCE köita maailma meediakanalite tähelepanu. Seda tituleeriti kõigi aegade "kauneimaks" või koguni "seksikaimaks". Milles asi?